|  |  |  |  |
| --- | --- | --- | --- |
| **Tárgy:** | **Gazdasági és Jogi Bizottság NYILVÁNOS ülése** | | |
| **Helyszín:** | **Polgármesteri Hivatal I. emeleti Nagyterem** | | |
| **Időpont:** | **2024. május 27-én 15:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN** |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,  Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Bonti Tamás  irodavezető |  | Városüzemeltetési Osztály |
| Demes Edit  irodavezető |  | Városüzemeltetési Osztály |
| Gáspárné Farkas Ágota  könyvvizsgáló |  |  |
| Szakács Eszter  irodavezető |  | Közgazdasági és Adó Osztály |
| Sebestyén Bianka  intézményvezető |  | Szombathelyi Egyesített Bölcsődei Intézmény |
| Dr. Baráthné Molnár Mónika  igazgató |  | Berzsenyi Dániel Könyvtár |
| Kovács Géza  igazgató |  | Mesebolt Bábszínház |
| Szabó Tibor András  ügyvezető igazgató |  | Weöres Sándor Színház Nonprofit Kft. |
| Lakézi Gábor  PIU vezető |  | Nyugat-Dunántúli Reg. Hulladékgazd. Önk. Társulás |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Sok szeretettel és nagy tisztelettel köszöntök mindenkit a Gazdasági és Jogi Bizottság májusi rendes ülésén. Megállapítom, hogy 7 fővel határozatképesek vagyunk. Távollétet jelzett felém Horváth Gábor képviselő úr, illetve Tóth Kálmán képviselő úr. Az ő jelzésüket hivatalos távolmaradási indokként elfogadom. Az ülést 16:09 perckor megnyitom. Jegyzőkönyv-hitelesítésre Putz Attilát fogom most felkérni, mivel Tóth Kálmán nincs itt az ülésünkön. Döntés már nem kell róla. Sürgősségi indítványunk, illetve módosítás nincsen. Úgyhogy kérném a tisztelt bizottsági tagtársakat, hogy a napirendről a kiküldöttek szerint most szavazzunk.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a napirendet elfogadta, és az alábbi határozatot hozta:*

**122/2024. (V.27.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Tájékoztató a 2024. évi út-, járdafelújítási programról** /*Közgyűlés 2.napirend/*

**Előadó:** Kalmár Ervin, a Városüzemeltetési Osztály vezetője

**2./ Javaslat Szombathely Megyei Jogú Város Önkormányzata 2023. évi zárszámadási rendeletének megalkotására** /*Közgyűlés 4.napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**3./ Javaslat Szombathely Megyei Jogú Város Önkormányzata 2023. évi maradvány elszámolásának jóváhagyására** /*Közgyűlés 5.napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**4./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024.(III.5.) önkormányzati rendelet I. számú módosításának megalkotására** /*Közgyűlés 6.napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**5./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 9.napirend/*

**Előadó:**  Dr. Károlyi Ákos jegyző

**6./** **Javaslat a bölcsődei feladatok ellátására kötött megállapodásokkal kapcsolatos döntések meghozatalára** */SAJÁT- két Közgyűlés közötti beszámolóban 1./napirend/*

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Sebestyén Bianka, a Szombathelyi EBI intézményvezetője

**7./** **Javaslat ingyenes használat engedélyezésére** */SAJÁT- két Közgyűlés közötti beszámolóban 1./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**8./ Javaslat forgalomképtelen törzsvagyon üzleti vagyonba történő átsorolására** */SAJÁT- két Közgyűlés közötti beszámolóban 1./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**9./ Javaslat** **klímasemlegességi elköteleződéssel és pályázat benyújtásával kapcsolatos döntés meghozatalára** */SAJÁT- két Közgyűlés közötti beszámolóban 1./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**10./ Javaslat kulturális intézmények pályázaton történő részvételének jóváhagyására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Dr. Baráthné Molnár Mónika, a Berzsenyi Dániel Könyvtár igaztatója

Kovács Géza, a Mesebolt Bábszínház igazgatója

**11./ Javaslat ingatlanokkal kapcsolatos, bizottsági hatáskörbe tartozó döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**12./ Javaslat a Weöres Sándor Színházban található volt konyhai helyiségek vendégszobákká történő átalakítására vonatkozó döntés meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Szabó Tibor András, a Weöres Sándor Színház ügyvezető igazgatója

**13./ Beszámoló a Nyugat-dunántúli Regionális Hulladékgazdálkodási Önkormányzati Társulás 2023. évi működéséről** */SAJÁT/*

**Előadó:** Kalmár Ervin, a Városüzemeltetési Osztály vezetője

**Meghívott:** Lakézi Gábor**,** Nyugat-Dunántúli Regionális Hulladékgazdálkodási Önkormányzati Társulás    - PIU vezető

**II.**

**ZÁRT ÜLÉS**

**14./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos személyi döntések meghozatalára** /*Közgyűlés 10.napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívottak:** Kovács Cecília, a SZOVA NZrt. vezérigazgatója

Szabó Tibor András, a Weöres Sándor Színház Nonprofit Kft. ügyvezető igazgatója

Gráczer György, a FALCO KC Kft. ügyvezető igazgatója

Grünwald Stefánia, a Savaria Turizmus Nonprofit Kft. ügyvezető igazgatója

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a bizottság elnöke:** Az 1. számú napirendi pontunk tárgyalása következik.

**1./ Tájékoztató a 2024. évi út-, járdafelújítási programról** /*Közgyűlés 2.napirend/*

**Bokányi Adrienn, a bizottság elnöke:** Úgy gondolom, hogy egy nagyon szép anyagot sikerült összeállítani, minden igényt kimerítően, ami hűen tükrözi azt, hogy ebben az évben is mennyi fejlesztést tudunk megvalósítani. Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót, elnök asszony! Tisztelt Bizottság! Én is szeretnék elismeréssel szólni mindazokról, akik részt vettek ennek a lebonyolításában. Hiszen aki belülről látta már ezt, azért azt nagyon jól tudja, hogy ez nem olyan egyszerű. Ha látunk egy rossz utat, pénzt kell hozzá szerezni, közbeszereztetni kell, el kell végeztetni a munkát, azt át kell valakinek venni, és akkor most még csak az 1%-át mondtam el, ami ezzel jár. Annak külön örülök, hogy a közbeszerzéseket ilyen frappánsan és jól sikerült lebonyolítani. Azért láthatjuk, hogy a legtöbb esetben ezen múlt akár az előző ciklusban is, hogy valami elkészült vagy nem készült, vagy milyen lassan készült el. Hogy finoman fogalmazzak, az előző ciklusban kicsit olyan nehézkesen mentek a közbeszerzések. Most viszont ez is frappánsan ment, sőt a munkát is - úgy gondolom - rendkívül jó minőségben végezték el a vállalkozók. Hiszen most ezeket az utakat, útszakaszokat, járdákat már ki tudtuk próbálni. A Csaba utca szerintem nagyon jó lett, de az összes többiről tényleg csak felsőfokban lehet beszélni. Arról nincs kimutatásom, de úgy tudom, hogy valamennyi munka időben elkészült, határidőre. Én magam is személyesen láttam többször, hogy vasárnap is dolgoztak ezeken a szakaszokon, hogy lehetőség szerint május végére szinte az összes elkészüljön. Még egy apró hiánypótlásom lenne. A parkolóknál örömmel vettem észre, hogy 2-3 nappal ezelőtt a Pázmány Péter krt. 23-nál a parkoló újra felfestésre került, illetve az út melletti parkolók kialakítása megtörtént a garázssoron, ahol eddig nem volt. Ez is szépen elkészült. Úgyhogy az még bent sincs ebben a felsorolásban. Köszönöm szépen, és még egyszer gratulálok mindenkinek.

**Bokányi Adrienn, a bizottság elnöke:** Köszönjük képviselő úr! Magam is ugyanezt tudom mondani, egyéni képviselőként ugyanezt tapaszaltam. Nálam a Bocskai krt., ami bent van a felsorolásban. Jelenleg folyik, de lassan véget ér a Bárdosi Németh János utcában a járdafelújítás, illetve az Éhen Gyula téren az új parkolók, a Stromfelden az új parkolók, valamint a Nádasdy - Semmelweis saroktelken a parkolási területnek a kialakítása. Mindegyik egyébként kivétel nélkül a vállalási határidőt megelőzően el tudott készülni, és azt birtokba tudták venni az ott élők és az arra közlekedők. Megadom a szót Dr. Takátsné Dr. Tenki Mária képviselő asszonynak.

**Dr. Takátsné Dr. Tenki Mária, a bizottság tagja:** Köszönöm a szót! Az anyagból hiányolom a megvalósulási időpontokat és a bekerülési költségek összegét. Köszönöm.

**Bokányi Adrienn, a bizottság elnöke:** Köszönjük, képviselő asszony! Hozzászólásra jelentkezőt nem látok. Alpolgármester urat kérdezem.

**Dr. Horváth Attila, alpolgármester:** Kérdés nem volt.

**Bokányi Adrienn, a bizottság elnöke:** Kérdés nem volt, csak a képviselő asszony felvetése. Kérdés nem volt, csak jelzés volt, rendben. Lezárom a napirendi pont feletti vitát. Egy határozati javaslatunk van. Kérném a tisztelt bizottsági tagtársakat, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatot hozta:*

**123/2024. (V.27.) GJB számú határozat**

A Gazdasági és Jogi Bizottság a „*Tájékoztató a 2024. évi út-, járdafelújítási programról*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2024. május 30.

**Bokányi Adrienn, a bizottság elnöke:** A 2. számú napirendi pontunk tárgyalása következik.

**2./ Javaslat Szombathely Megyei Jogú Város Önkormányzata 2023. évi zárszámadási rendeletének megalkotására** /*Közgyűlés 4.napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy rendelettervezetünk van. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a rendelettervezetet elfogadta, és az alábbi határozatot hozta:*

**124/2024. (V.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2023. évi zárszámadási rendeletének megalkotására*” című előterjesztést megtárgyalta, és az önkormányzat 2023. évi gazdálkodásának végrehajtásáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2024. május 30.

**Bokányi Adrienn, a bizottság elnöke:** A 3. számú napirendi pontunk tárgyalása következik.

**3./ Javaslat Szombathely Megyei Jogú Város Önkormányzata 2023. évi maradvány elszámolásának jóváhagyására** /*Közgyűlés 5.napirend/*

**Bokányi Adrienn, a bizottság elnöke:** Hozzászólásra jelentkezőt ismét nem látok. Egy határozati javaslatunk van. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatot hozta:*

**125/2024. (V.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2023. évi maradvány elszámolásának jóváhagyására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2024. május 30.

**Bokányi Adrienn, a bizottság elnöke:** A 4. számú napirendi pontunk tárgyalása következik.

**4./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024.(III.5.) önkormányzati rendelet I. számú módosításának megalkotására** /*Közgyűlés 6.napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Van egy rendelettervezetünk. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 6 egyhangú igen szavazattal elfogadta a rendelettervezetet.*

**Dr. Takátsné Dr. Tenki Mária, a bizottság tagja:** Tartózkodást szerettem volna nyomni.

**Bokányi Adrienn, a bizottság elnöke:** Azt nem sikerült megnyomni. Akkor jelezzük a jegyzőkönyv számára, hogy Dr. Takátsné Dr. Tenki Mária képviselő asszonynak valami probléma volt a szavazógépével. Tartózkodást szeretett volna nyomni. Ez azt jelenti, hogy 6 igen szavazat és 1 tartózkodás mellett fogadta el a bizottság a rendelettervezetet.

*A Bizottság – a fentiek alapján - 6 igen szavazat és 1 tartózkodás mellett a rendelettervezet elfogadta, és az alábbi határozatot hozta:*

**126/2024. (V.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló 8/2024.(III.5.) önkormányzati rendelet I. számú módosításának megalkotására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2024. május 30.

**Bokányi Adrienn, a bizottság elnöke:** Van egy határozati javaslatunk is, ami a Regionális Hulladékgazdálkodási Önkormányzati Társulással kötendő megállapodások megkötésének jóváhagyásáról szól. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**127/2024. (V.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló 8/2024.(III.5.) önkormányzati rendelet I. számú módosításának megalkotására*” című előterjesztést megtárgyalta, és a Nyugat-dunántúli Regionális Hulladékgazdálkodási Önkormányzati Társulással kötendő megállapodások megkötésének jóváhagyásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. május 30.

**Bokányi Adrienn, a bizottság elnöke:** Az 5. számú napirendi pontunk tárgyalása következik.

**5./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 9./napirend/*

**Bokányi Adrienn, a bizottság elnöke:** Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót! Tisztelt Elnök asszony! Tisztelt Bizottság! Az előterjesztésben meglepődve láttam, hogy Modern Városok Programmal foglalkozik még az előterjesztés, és két hiánypótlást sikerült beadni. Szabadna tudni, hogy mi ez a kettő? A Késmárk utcai teniszpálya az egyik, a másik pedig a Lovascentrum a Szabadidőközpontban. A Lovascentrumban szerintem csak tervezés volt, vagy nem történt semmi. A Késmárk utcában történt, de tud erről valaki esetleg valamit?

**Bokányi Adrienn, a bizottság elnöke:** Alpolgármester úr?

**Dr. Horváth Attila, alpolgármester:** Köszönöm a szót! Tisztelt Elnök asszony, Tisztelt Bizottság! A Modern Városok Program vonatkozásában a Kormány hozott egy olyan döntést, hogy tulajdonképpen lezárta a programot. További forrásokat a Modern Városok Programból lehívni nem lehetett. Viszont azt mondta, hogy amit elköltöttek, azt teljesültnek veszi, és egyébként ez Szombathely városának rendkívül kedvező döntés volt. Magában az elszámolási folyamatban, hogy mire költöttünk, abban a körben volt – szerintem technikai típusú – hiánypótlás. És nyilván ezeket még nekünk le kell zárni, le kell papírozni. A Lovascentrum vonatkozásában azt tudom mondani, hogy – ezt meg is fogom nézni csütörtökig, mert nyilván akkor is meg fogja kérdezni majd a képviselő úr – ott nagyon-nagyon sok pénzt költöttünk tervekre, de most fejből nem emlékszem rá, hogy mennyit. Sokat. Ennyit tudok mondani. Köszönöm.

**Bokányi Adrienn, a bizottság elnöke:** Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót! Tisztelt Elnök asszony! Tisztelt Bizottság! Igen, a kérdést azért tettem föl, mert a Modern Városok Programnak rég vége és lezárult. Köszönöm alpolgármester úr tájékoztatóját. Emlékszem, hogy a Lovascentrum ügyében valóban elég szép tervek készültek, és kerültek bemutatásra, talán még Közgyűlésen is diavetítésben. Köszönöm szépen.

**Bokányi Adrienn, a bizottság elnöke:** Alpolgármester úr?

**Dr. Horváth Attila, alpolgármester:** A kollégáim jelezték, hogy ezt a beszámolót 4 éve adták be. Tehát ez nem egy mostani beszámolás miatt volt, 4 éve nyújtottuk be. Most jutottunk el odáig, hogy valamit még adjunk be. Mindegy, nem ez a legnagyobb gondunk, úgyhogy ez ilyen technikai dolog volt.

**Bokányi Adrienn, a bizottság elnöke:** Köszönjük. További hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**128/2024. (V.27.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

Dr. Károlyi Ákos jegyző

**Határidő:** 2024. május 30.

**Bokányi Adrienn, a bizottság elnöke:** A 6. számú napirendi pontunk tárgyalása következik.

**6./** **Javaslat a bölcsődei feladatok ellátására kötött megállapodásokkal kapcsolatos döntések meghozatalára** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Hozzászólásra jelentkezőt ismét nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**129/2024. (V.27.) GJB számú határozat**

1. A Gazdasági és Jogi Bizottság a „Javaslat a bölcsődei feladatok ellátására kötött megállapodásokkal kapcsolatos döntések meghozatalára” című előterjesztést megtárgyalta, és Szombathely Megyei Jogú Város Önkormányzata, valamint Gencsapáti, Torony, Sé, Nárai, Ják települések önkormányzatai között bölcsődei feladatok ellátására kötött megállapodások módosítását az előterjesztésben foglaltak szerint javasolja a Közgyűlésnek elfogadásra, azaz egyetért azzal, hogy a 2024. július 1. napjától a szolgáltatásért fizetendő térítési díj összege 7.351,- Ft/nap/gyermek összegről 3.310,- Ft/nap/gyermek összegre módosuljon.
2. A Gazdasági és Jogi Bizottság Szombathely Megyei Jogú Város Önkormányzata, valamint Sé Község Önkormányzata között bölcsődei feladatok ellátására megkötött feladat-ellátási megállapodás 2024. szeptember 1. napjától közös megegyezéssel történő megszüntetését javasolja a Közgyűlésnek azzal, hogy a már jogviszonnyal rendelkező séi lakóhelyű kisgyermekek esetében a bölcsődei ellátást továbbra is biztosítja.

**Felelősök:** Bokányi Adrienn a Gazdasági és Jogi Bizottság elnöke,

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. május 30.

**Bokányi Adrienn, a bizottság elnöke:** A 7. számú napirendi pontunk tárgyalása következik.

**7./** **Javaslat ingyenes használat engedélyezésére** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Szavazzunk róla most.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**130/2024. (V.27.) GJB számú határozat**

1. A Gazdasági és Jogi Bizottság javasolja a Közgyűlésnek, hogy az Aréna u. 8. szám alatti ingatlan földszintjén elhelyezkedő, 64,29 m2 alapterületű „Teleki Szalont” a Vas Vármegyei Szakképzési Centrum Oladi Technikum ingyenes használatába kerüljön határozatlan időtartamra azzal, hogy a Savaria Turizmus Nonprofit Kft.-vel az Aréna u. 8. sz. alatti ingatlanra kötött ingyenes használatba adási megállapodás a csökkentett alapterülettel módosításra kerül.
2. A Bizottság javasolja a Közgyűlésnek, hogy kérje fel a SZOVA Nonprofit Zrt. vezérigazgatóját a Vas Vármegyei Szakképzési Centrum Oladi Technikummal az ingyenes használatba adási megállapodás megkötésére, továbbá a Savaria Turizmus Nonprofit Kft.-vel kötött ingyenes használatba adási megállapodás módosítására.

**Felelős**: Dr. Nemény András polgármester

Horváth Soma alpolgármester

Bokányi Adrienn, a Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**Bokányi Adrienn, a bizottság elnöke:** A 8. számú napirendi pontunk következik.

**8./ Javaslat forgalomképtelen törzsvagyon üzleti vagyonba történő átsorolására** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Most szavazzunk róla.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**131/2024. (V.27.) GJB számú határozat**

A Gazdasági és Jogi Bizottság javasolja a Közgyűlésnek, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (7)-(8) bekezdése alapján a Szombathely Megyei Jogú Város Önkormányzata tulajdonát képező **szombathelyi 8007/2 hrsz.-ú, kivett közút** megnevezésű, 819 m² nagyságú ingatlant – a helyi építési szabályzatban foglalt előírások végrehajtása céljából - **a törzsvagyoni körből kivonja, és üzleti vagyonba átsorolja.**

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**Bokányi Adrienn, a bizottság elnöke:** A 9. számú napirendi pontunk következik.

**9./ Javaslat** **klímasemlegességi elköteleződéssel és pályázat benyújtásával kapcsolatos döntés meghozatalára** */SAJÁT- két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Hozzászólásra jelentkezőnk nincsen. Egy határozati javaslatunk van. Szavazzunk róla most.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**132/2024. (V.27.) GJB számú határozat**

1. A Gazdasági és Jogi Bizottság javasolja a Közgyűlés számára annak a célkitűzésnek az elfogadását, hogy Szombathely Megyei Jogú Város Önkormányzata 2050-re elérje a klímasemlegességet a város területére vonatkozóan.

2. A Bizottság egyetért a NetZeroCities „Twinning Learning Programme Cohort 2” felhívásra pályázat benyújtásával és javasolja Közgyűlés számára is a pályázat támogatását azzal, hogy hatalmazza fel a Városstratégiai, Idegenforgalmi és Sport Bizottságot pozitív támogatói döntés esetén a megvalósítás részleteinek jóváhagyására.

**Felelős:** Dr. Horváth Attila alpolgármester

Dr. Károlyi Ákos jegyző

Bokányi Adrienn a Bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** 2024. május 30.

**Bokányi Adrienn, a bizottság elnöke:** A 10. számú napirendi pontunk tárgyalása következik.

**10./ Javaslat kulturális intézmények pályázaton történő részvételének jóváhagyására** */SAJÁT/*

**Bokányi Adrienn, a bizottság elnöke:** Hozzászólásra jelentkezőnk most sincs. Itt két határozati javaslatunk van. Az egyik a Berzsenyi Dániel Könyvtár, a másik pedig a Mesebolt Bábszínház pályázataival kapcsolatos. Szavazhatunk-e egyben a kettőről? Egy bólintást várok erről az oldalról is. Köszönöm. Akkor kérném, hogy a bizottság tagjai a két határozati javaslatról most egyben szavazni szíveskedjenek.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatokat elfogadta, és az alábbi határozatokat hozta:*

**133/2024. (V.27.) GJB számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Berzsenyi Dániel Könyvtár részvételét a Nemzeti Kulturális Alap Könyvtárak és Levéltárak Kollégiuma önrészt nem igénylő alábbi pályázatain.

1.

Országos Könyvtári Napok Vas vármegyei programjai

Pályázandó összeg: 1,5 millió Ft

Megvalósítás időtartama: 2024. október 1-7.

2.

Állományvédelem

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

3.

Egyedi dokumentumok restaurálása

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal

**134/2024. (V.27.) GJB számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét a Nemzeti Kulturális Alap Színházművészeti Kollégium önrészt nem igénylő alábbi pályázatain.

1.

A magányosan sétáló macska c. új, bérletben is szereplő, gyermekeknek szóló előadás létrehozása

Pályázandó összeg: 3 millió Ft

Megvalósítás időtartama: 2024. szeptember 1 - 2025. június 30.

2.

Lili és a bátorság, valamint a Szólít a szörny c. előadások továbbjátszása

Pályázandó összeg: 1,6 millió Ft

Megvalósítás időtartama: 2024. szeptember 1 - 2025. június 30.

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Géza, a Mesebolt Bábszínház igazgatója)

**Határidő:** azonnal

**Bokányi Adrienn, a bizottság elnöke:** A 11. számú napirendi pontunk tárgyalása következik.

**11./ Javaslat ingatlanokkal kapcsolatos, bizottsági hatáskörbe tartozó döntések meghozatalára** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Ha jól látom, akkor 4 határozati javaslatunk van. Szavazhatunk-e róluk egyben? Rendben. Akkor kérném a bizottság tagjait, hogy most a 4 határozati javaslatról egyben szavazunk.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatokat elfogadta, és az alábbi határozatokat hozta:*

**135/2024. (V.27.) GJB számú határozat**

A Gazdasági és Jogi Bizottság – módosítva a 27/2024. (I.24.) GJB számú határozatát – a Szombathely Megyei Jogú Város Önkormányzata, mint eladó és a Toldi Oktató és Szolgáltató Bt, mint vevő között a Szombathely, **Hollán E. u. 7**. **földszint, ajtó: 11.** szám alatti ingatlanra vonatkozóan létrejött adásvételi szerződés 8. pontjában meghatározott fizetési határidőt 2024. augusztus 31. napjáig meghosszabbítja.

A Bizottság felhatalmazza a polgármestert az adásvételi szerződés módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**136/2024. (V.27.) GJB számú határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Széll K. u. 35. fszt. 2.** szám alatti helyiségrevonatkozóan a Justfood Kft-vel fennálló bérleti jogviszony 3 évvel, 2027. május 31. napjáig, az alábbi feltételekkel kerüljön meghosszabbításra:

* a bérleti díj összege 57.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**137/2024. (V.27.) GJB számú határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Brenner T. krt. 12. fszt. 1.** szám alatti helyiségrevonatkozóan a Justfood Kft-vel fennálló bérleti jogviszony 3 évvel, 2027. május 31. napjáig, az alábbi feltételekkel kerüljön meghosszabbításra:

* a bérleti díj összege 39.500,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**138/2024. (V.27.) GJB számú határozat**

A Gazdasági és Jogi Bizottság a helyiségbérlet szabályairól szóló 17/2006. (V.25.) önkormányzati rendelet 22. §. (1)-(2) bekezdésében foglaltak alapján úgy dönt, hogy a BSB Construction Kft. a **Fő tér 23/B fszt. 5.** szám alatti üzlethelyiség homlokzatán végzendő értéknövelő beruházás tekintetében bruttó 818.976,- Ft összegű költség erejéig bérbeszámítással élhet.

Amennyiben a bérleti jogviszony – bármely okból – a beruházási költségek teljes összegének elszámolása előtt szűnik meg, a bérlő költségei fennmaradó összegének megtérítésére nem tarthat igényt.

A Bizottság felhatalmazza a kezelő SZOVA NZRt. vezérigazgatóját a bérbeszámítási megállapodás megkötésére.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**Bokányi Adrienn, a bizottság elnöke:** A 12. számú napirendi pontunk tárgyalása következik.

**12./ Javaslat a Weöres Sándor Színházban található volt konyhai helyiségek vendégszobákká történő átalakítására vonatkozó döntés meghozatalára** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. Egy határozati javaslatunk van. Most szavazzunk róla.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**139/2024. (V.27.) GJB számú határozat**

A Gazdasági és Jogi Bizottság a 302/2023. (IX.28.) Kgy. számú határozatban kapott felhatalmazás alapján jóváhagyja a 3505 hrsz.-ú, Szombathely, Akacs M. u. 7. szám alatt található színházépület kihasználatlan épületrészében 4 vendégszoba és azok kiszolgálóhelyiségeinek kialakítását, valamint a gázüzemű melegvíz ellátás hőszivattyús vízmelegítőre való cseréjét az előterjesztés mellékletét képező tervek és költségbecslés alapján, azzal, hogy a beruházást a Weöres Sándor Színház Nonprofit Kft. saját költségén elvégezteti, ahhoz további forrást az Önkormányzat nem biztosít.

**Felelős**: Dr. Nemény András polgármester

Horváth Soma alpolgármester

Bokányi Adrienn, a Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Szabó Tibor András, a Weöres Sándor Színház Nonprofit Kft. ügyvezetője)

**Határidő:** azonnal

**Bokányi Adrienn, a bizottság elnöke:** A 13. számú napirendi pontunk tárgyalása következik.

**13./ Beszámoló a Nyugat-dunántúli Regionális Hulladékgazdálkodási Önkormányzati Társulás 2023. évi működéséről** */SAJÁT/*

**Bokányi Adrienn, a bizottság elnöke:** Hozzászólásra jelentkezőt most sem látok. Egy határozati javaslatunk van. Most szavazzunk róla.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**140/2024. (V.27.) GJB számú határozat**

Szombathely Megyei Jogú Város Gazdasági és Jogi Bizottsága az SZMSZ 51. § (3) bekezdés 28. pontja alapján a Nyugat-dunántúli Regionális Hulladékgazdálkodási Önkormányzati Társulás 2023. évi zárszámadásáról és munkájáról szóló beszámolókat az előterjesztés mellékletei szerint jóváhagyja.

**Felelős:** Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(a végrehajtásért: Kalmár Ervin, a Városüzemeltetési Osztály vezetője)

**Határidő:** azonnal

**Bokányi Adrienn, a bizottság elnöke:** Ezzel a nyílt ülésünknek a végére értünk. 15:26 perckor a nyílt ülést berekesztem.

Szombathely, 2024. május 29.

**(: Putz Attila :) (: Bokányi Adrienn :)**

a bizottság tagja a bizottság elnöke

(Aláírva: ) (Aláírva: )